

**VENTSPILS VALSTSPILSĒTAS PAŠVALDĪBAS DOME**

Jūras iela 36, Ventspils, LV-3601, Latvija, tālr.: 63601100, e-pasts: dome@ventspils.lv; www.ventspils.lv

**SAISTOŠO NOTEIKUMU PROJEKTS**

Ventspilī

|  |  |
| --- | --- |
| 2025. gada \_\_. \_\_\_\_\_\_\_ | Nr. \_\_(prot. Nr.\_\_. ; \_\_. §) |

**Par medībām Ventspils valstspilsētas pašvaldības administratīvajā teritorijā**

*Izdoti saskaņā ar Medību likuma 3. panta 2.1 daļu*

1. Saistošie noteikumi nosaka teritorijas (zonas) Ventspils valstspilsētas pašvaldības (turpmāk – Pašvaldība) administratīvajā teritorijā, kurās atļauts medīt gadījumos, ja medījamie dzīvnieki apdraud sabiedrisko kārtību un drošību vai rada postījumus, kā arī kārtību kādā organizējamas medības.
2. Medību organizēšana Pašvaldībā ir atļauta visā Pašvaldības administratīvajā teritorijā, ja Valsts meža dienests to iekļāvis medību kolektīva medību iecirknī.
3. Medībās Pašvaldības teritorijās, kas norādītas šo noteikumu pielikumā (A un B zona), atļauts izmantot:
	1. medību šaujamieročus, kas aprīkoti ar šāviena trokšņa slāpētājiem (klusinātājiem);
	2. mazkalibra medību ieročus;
	3. medību rīkus.
4. Pārējā Pašvaldības teritorijā ārpus šo noteikumu 3. punktā minētajām teritorijām (zonām) medībās atļauts izmantot tikai medību rīkus.
5. Medību šaujamieročus un mazkalibra medību ieročus drīkst izmantot tikai atrodoties uz mākslīga paaugstinājuma, kura stāvēšanas vai sēdēšanas platforma nav zemāka par 2,5 metriem un dod iespēju veikt šāvienu uz leju.
6. Pirms medību organizēšanas Pašvaldības administratīvajā teritorijā, medību vadītājs vismaz trīs darba dienas iepriekš par to informē Pašvaldību un medību norises dienā pirms medību sākuma vietā, kur notiks medības, izvieto attiecīgas medību brīdinājuma zīmes.
7. Medības Pašvaldības administratīvajā teritorijā ir organizējamas, ievērojot medību reglamentējošos normatīvos aktus.

Domes priekšsēdētājs J. Vītoliņš